**Príloha č. 1 Technická špecifikácia k zákazke „Elektrohydraulické mobilné akumulátorové stĺpové zdviháky 8 x 7,5 t pre cestné vozidlá“**

Predmet zákazky: **Elektrohydraulické mobilné akumulátorové stĺpové zdviháky pre cestné vozidlá 8 x 7,5 t.**

*Opis predmetu zákazky:*

Predmetom obstarávania je dodanie a montáž 8 ks 7,5 tonových elektrohydraulických mobilných akumulátorových (bezdrôtových) zdvihákov, primárne pre zdvíhanie hybridných 24-metrových trolejbusov s trakčnými batériami Škoda-Solaris Trollino 24 (Škoda 38 Tr). Zdviháky budú inštalované v Depe Jurajov dvor v Bratislave.

Termín realizácie:

Do 4 mesiacov od zaslania objednávky

*Technické požiadavky na zdviháky:*

|  |  |
| --- | --- |
| Nosnosť 1 stĺpNosnosť 8 stĺpov (zostava 4 x 2) – 4 nápravy | 7 500 kg60 000 kg |
| Najnižšia poloha zdvíhacích vidlíc od podlahy | maximálne 150 mm |
| Výška max. zdvihu od podlahy(automatické zastavenie v max. polohe) | minimálne 1750 mm |
| Motor – 1 stĺp | 3,0 kW |
| Čas zdvihu do max. polohy | 75 sekúnd |
| Zdvíhací systém | Elektrohydraulický so synchronizáciou – ovládanie mikroprocesorom |
| Rozsah šírky nastavovacích zdvíhacích vidlíc | R10 – R 22,5 |
| Dĺžka zdvíhacích vidlíc | 350 mm |
| Aktivácia synchronizácie pri výškovom rozdiele medzi stĺpmi | od 15 mm |
| Nezávislý mechanický západkový systém, aktívny aj pri vypnutom zdviháku |  |
| Automatická ochrana proti preťaženiu |  |
| Každý zdvihák vybavený bezpečnostným ventilom, pre prípad náhleho poklesu tlaku v systéme |  |
| Núdzový bezpečnostný vypínač na každom stĺpe |  |
| Ochrana elektrického systému IP65 |  |
| Hydraulický paletový pojazdový systém s ochranou proti preťaženiu |  |
|  |  |
| Príslušenstvo: | Diaľkové ovládanie s 10 m káblom, pre posuv v milimetroch |

*Doklady nevyhnutné k dodaniu zdvihákov:*

1. Vyhlásenie o zhode – originál
2. Vyhlásenie o zhode – preklad do slovenského jazyka, ak je originál v inom jazyku
3. Protokoly o vykonaných skúškach, kontrolách a meraniach v zmysle zákona o dráhach č. 513/2009 Z. z. a vyhlášky č. 205/2010 Z. z. poverenými právnickými osobami Dopravným úradom SR:
* Revízna skúška – zdvíhacia časť
* Revízna skúška – elektrická časť
* Montážna skúška
* Protokol o úradnom preskúšaní zdvíhacieho zariadenia – časť zdvíhacia
* Protokol o úradnom preskúšaní zdvíhacieho zariadenia – časť elektrická
* Protokol o schválenej technickej dokumentácií zdvíhacieho zariadenia
1. Záručný list – v slovenskom jazyku
2. Návod na obsluhu a údržbu v technickej terminológii - v slovenskom jazyku, obvodové schémy zapojenia
3. Dodací list

Poznámka: všetky doklady 1. až 6. dodať 1x v origináloch a 1x v elektronickej forme napr. USB

Súčasťou dodávky je aj montáž a odskúšanie zdvíhacích zariadení a tiež zaškolenie obsluhy.

Do cenovej ponuky je nutné zahrnúť všetky náklady súvisiace s celým požadovaným predmetom obstarávania.